Unionin yleisen tuomioistuimen tuomio 16.2.2017 – Holistic Innovation Institute v. REA
(Asia T-706/14)1
(Tutkimus ja teknologian kehittäminen – Euroopan unionin rahoittamat hankkeet tutkimuksen alalla – Seitsemäs tutkimuksen, teknologian kehittämisen ja demonstroinnin puiteohjelma (2007–2013) – Hankkeet ZONeSEC ja Inachus – Päätös evätä kantajan osallistuminen – Kumoamiskanne ja vahingonkorvauskanne)
Oikeudenkäyntikieli: espanja
Asianosaiset
Kantaja: Holistic Innovation Institute, SLU (Pozuelo de Alarcón, Espanja) (edustajat: aluksi asianajaja R. Muñiz García, sitten asianajaja J. Marín López)
Vastaaja: Tutkimuksen toimeenpanovirasto (REA) (asiamiehet: S. Payan Lagrou ja V. Canetti, avustajanaan asianajaja J. Rivas)
Oikeudenkäynnin kohde
Yhtäältä SEUT 263 artiklaan perustuva vaatimus kumota REA:n johtajan 24.7.2014 tekemä päätös [ARES (2014) 2461172], jolla päätettiin neuvottelut kantajan kanssa ja evättiin tämän osallistuminen EU:n hankkeisiin Inachus ja ZONeSEC, ja toisaalta SEUT 268 artiklaan perustuva vaatimus niiden vahinkojen korvaamiseksi, joita kantajalle väitetysti aiheutui siitä, että tämä jätettiin mainittuihin hankkeisiin osallistumisen ulkopuolelle ja että tätä koskevia tietoja välitettiin mainitun päätöksen antamisen jälkeen
Tuomiolauselma
Kanne hylätään.
Holistic Innovation Institute, SLU velvoitetaan korvaamaan tässä oikeudenkäynnissä aiheutuneet oikeudenkäyntikulut.
Asianosaiset vastaavat välitoimimenettelystä aiheutuneista omista oikeudenkäyntikuluistaan.
____________
1 EUVL C 421, 24.11.2014.